Ministru kabineta rīkojuma projekta

**„Par valsts nekustamā īpašuma “Dzelzceļa līnijas posms līdz Tālavas ielai” Valkā, Valkas novadā, nodošanu Valkas novada pašvaldības īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai Finanšu ministrijai atļautu nodot bez atlīdzības Valkas novada pašvaldības īpašumā valstij piederošo nekustamo īpašumu (nekustamā īpašuma kadastra Nr. 9401 005 0150) - zemes vienību 1,4215 ha platībā (zemes vienības kadastra apzīmējums 9401 005 0150) “Dzelzceļa līnijas posms līdz Tālavas ielai”, Valkā, Valkas novadā, likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas veikšanai - gādāt par savas administratīvās teritorijas labiekārtošanu un sanitāro tīrību.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa un 43.pants, likuma „Par pašvaldībām” 15.panta pirmās daļas 2.punkts.  Valkas novada domes (turpmāk – Pašvaldība) 30.07.2020. sēdes protokols Nr.9  2.§ "Par zemesgabala “Dzelzceļa līnijas posms līdz Tālavas ielai”, Valkā, Valkas novadā pārņemšanu pašvaldības īpašumā".  Valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas 2020.gada 13.augusta lēmums (prot.Nr.IZKP-20/33, 6.1.apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Valstij piederošais zemesgabals 1,4215 ha** **platībā** (zemes vienības kadastra apzīmējums 9401 005 0150) reģistrēts Nekustamā īpašuma valsts kadastra informācijas sistēmā(turpmāk - NĪVKIS) **nekustamā īpašuma "Dzelzceļa līnijas posms līdz Tālavas ielai"** (nekustamā īpašuma kadastra Nr. 9401 005 0150) **–Valkā, Valkas novadā**, sastāvā (turpmāk - Zemesgabals).  Valsts īpašuma tiesības Finanšu ministrijas personā uz nekustamo īpašumu nostiprinātas Vidzemes rajona tiesas Valkas pilsētas zemesgrāmatas nodalījumā Nr. 100000593719.  Saskaņā ar NĪVKIS datiem Zemesgabala kadastrālā vērtība 2020.gada 1.janvāri ir noteikta 547 *euro*.  Zemesgabala noteiktais lietošanas mērķis: 1101 –zeme dzelzceļa infrastruktūras zemes nodalījuma joslā un ceļu zemes nodalījuma joslā.  Saskaņā ar Valkas pilsētas zemesgrāmatas nodalījuma Nr.100000593719 datiem Zemesgabalam ir reģistrēti šādi apgrūtinājumi:   * Biosfēras rezervāta neitrālās zonas teritorija – 1,4215 ha; * Ekspluatācijas aizsargjoslas teritorija gar dzelzceļu pilsētās un ciemos – 0,7133 ha; * Ekspluatācijas aizsargjoslas teritorija gar ielu vai ceļu – sarkanā līnija – 0,0428 ha; * Ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0129 ha; * Drošības aizsargjoslas teritorija ap naftas un naftas produktu, bīstamu ķīmisko vielu un produktu pārsūknēšanas un iepildīšanas staciju, rezervuāru parkiem, iepildīšanas un izliešanas estakādi, piestātni un muliņu, uzsildīšanas punktu, noliktavu, krātuvi, pārstrādes un pārkraušanas uzņēmumu – 1,2885 ha; * Drošības aizsargjoslas teritorija gar dzelzceļu, pa kuru pārvadā naftu, naftas produktus, bīstamas ķīmiskās vielas un produktus – 0,1404 ha; * Uz zemes vienības atrodas zemes īpašniekam nepiederošas būves.   Saskaņā ar NĪVKIS datiem Zemesgabalam ir reģistrēti šādi apgrūtinājumi:   * Biosfēras rezervāta neitrālās zonas teritorija – 1,4215 ha; * Ekspluatācijas aizsargjoslas teritorija gar dzelzceļu pilsētās un ciemos – 0,7133 ha; * Ekspluatācijas aizsargjoslas teritorija gar ielu vai ceļu – sarkanā līnija – 0,0428 ha; * Ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0129 ha; * Drošības aizsargjoslas teritorija ap naftas un naftas produktu, bīstamu ķīmisko vielu un produktu pārsūknēšanas un iepildīšanas staciju, rezervuāru parkiem, iepildīšanas un izliešanas estakādi, piestātni un muliņu, uzsildīšanas punktu, noliktavu, krātuvi, pārstrādes un pārkraušanas uzņēmumu – 1,2885 ha; * Drošības aizsargjoslas teritorija gar dzelzceļu, pa kuru pārvadā naftu, naftas produktus, bīstamas ķīmiskās vielas un produktus – 0,1404 ha.   Zemesgabals nav iznomāts.  Saskaņā ar NĪVKIS datiem uz Zemesgabala atrodas dzelzceļš (būvju kadastra apzīmējumi 9401 005 0150 001 un 9401 005 0150 002). Būvju platība saskaņā ar NĪVKIS nav noteikta, kā arī būvju īpašumtiesības nav reģistrētas.  Lai noskaidrotu uz Zemesgabala esošo dzelzceļa sliežu piederību VNĪ vērsās Pašvaldībā, Valsts zemes dienestā un Vidzemes rajona tiesā.  Vidzemes rajona tiesa ar 21.04.2020. vēstuli Nr.7-1/1524 informē VNĪ, ka Valsts vienotajā datorizētajā zemesgrāmatā veikta īpašumu atlase un konstatēts, ka uz 21.04.2020. zemesgrāmatā nav ierakstīts patstāvīgs ēku (būvju) nekustamais īpašums, sastāvošs no būvēm ar būvju kadastra apzīmējumiem 9401 005 0150 001 un 9401 005 0150 002.  Atbilstoši Pašvaldības 29.04.2020. vēstulei Nr.3-4/20/29, kurā Pašvaldība atkārtoti (iepriekš apliecināts ar 01.03.2017. vēstuli Nr.3-9/17/418) apliecina, ka dzelzceļa sliedes (būvju kadastra apzīmējumi 9401 005 0150 001 un 9401 005 0150 002), kas atrodas uz valstij piekrītošā Zemesgabala, nav reģistrētas Pašvaldībā kā pastāvīgs īpašuma objekts. Nekustamā īpašuma nodokļa maksātājs nav reģistrēts. Minēto dzelzceļa sliežu piederība nav noskaidrota.  Valsts Zemes dienesta Vidzemes reģionālā nodaļa ar 12.05.2020. vēstuli Nr.9-01/916550-1/1 informē VNĪ, ka NĪVKIS būves (būvju kadastra apzīmējumi 9401 005 0150 001 un 9401 005 0150 002) nav reģistrētas kā patstāvīgi īpašuma objekti.  VNĪ 19.05.2020. saņēma Satiksmes ministrijas vēstuli Nr.09-02/1856 “Par dzelzceļa sliežu piederību “Dzelzceļa līnijas posms līdz Tālavas ielai”, Valkā, Valkas novadā”, ar kuru Satiksmes ministrija informēja VNĪ, ka nekustamais īpašums “Dzelzceļa sliežu posms līdz Tālavas ielai” Valkā, Valkas novadā ir reģistrēts Dzelzceļa infrastruktūras (sliežu ceļu) valsts reģistrā uz Pašvaldības vārda.  VNĪ 17.06.2020. nosūtīja Pašvaldībai vēstuli Nr.2/9-3/5619 “Par zemesgabalu “Dzelzceļa līnijas posms līdz Tālavas ielai”, Valkā, Valkas novadā”, kurā VNĪ informēja Pašvaldību, ka īpašuma tiesības uz Zemesgabalu 10.10.2019. nostiprinātas Valkas pilsētas zemesgrāmatas nodalījumā Nr.100000593719 uz Latvijas valsts vārda Finanšu ministrijas personā. Zemesgabals atrodas VNĪ pārvaldīšanā. VNĪ papildus informēja Pašvaldību, ka uz Zemesgabala atrodas dzelzceļa sliedes (būvju kadastra apzīmējumi 9401 005 0150 001 un 9401 005 0150 002). Saskaņā ar informāciju no NĪVKIS dzelzceļa sliežu īpašumtiesības nav reģistrētas. VNĪ norādīja, ka atbilstoši tam, ka Zemesgabals robežojas ar Valkas pašvaldības īpašumā esošo nekustamo īpašumu “Dzelzceļa līnija Valka-Igaunijas robeža” (nekustamā īpašuma kadastra Nr.9401 005 0130), kura sastāv ietilpst zemes vienība, dzelzceļš un dzelzceļa stacijas ēka un Zemesgabala turpinājums ir Pašvaldības nekustamais īpašums “Dzelzceļa līnijas posms no Tālavas līdz Parka ielai” (nekustamā īpašuma kadastra Nr.9401 007 5105), kas sastāv no zemes vienības, uz kuras atradās dzelzceļa sliedes, kas patlaban ir demontētas, un to, ka minētie īpašumi pēc būtības veido vienotu sliežu ceļu, VNĪ aicina Pašvaldību konceptuāli izskatīt iespēju pārņemt Pašvaldības īpašumā nekustamo īpašumu - zemesgabalu “Dzelzceļa līnijas posms līdz Tālavas ielai”, Valkā, Valkas novadā (nekustamā īpašuma kadastra Nr.9401 005 0150).  Nododot Zemesgabalu Pašvaldības īpašumā, Pašvaldība kā zemes vienības īpašnieks būs tiesīga veikt darbības būvju (dzelzceļa sliežu) tiesiskā statusa sakārtošanai.  VNĪ ir saņemts Pašvaldības 30.07.2020. sēdes protokols Nr.9 2. §. “Par zemesgabala “Dzelzceļa līnijas posms līdz Tālavas ielai”, Valkā, Valkas novadā pārņemšanu pašvaldības īpašumā”, saskaņā ar kuru Pašvaldība piekrīt pārņemt bez atlīdzības īpašumā Zemesgabalu, kas sastāv no zemes vienības (zemes vienības kadastra apzīmējums 9401 005 0150) 1,4215 ha platībā, lai saskaņā ar likuma “Par pašvaldībām” 15.panta pirmās daļas 2.punktu veiktu noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, nodrošināšanai.  Atbilstoši Atsavināšanas likuma 42.panta pirmajai daļai valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  Ievērojot minēto un to, ka nav zināmas citas valsts iestādes, kuru funkciju veikšanai būtu nepieciešams turpmāk saglabāt Zemesgabalu valsts īpašumā, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2020.gada 13.augusta sēdē (prot.Nr.IZKP-20/33, 6.1.apakšpunkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma “Dzelzceļa līnijas posms līdz Tālavas ielai” (nekustamā īpašuma kadastra Nr.9401 005 0150) Valkā, Valkas novadā, nodošanu bez atlīdzības Pašvaldības īpašumā pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, īstenošanai.  2020.gada 6.oktobrī VNĪ saņēma Pašvaldības vēstuli, ar kuru Pašvaldība informēja, ka pārņemot valstij piederošo Zemesgabalu, tas netiks izmantots saimnieciskās darbības veikšanai.  Ņemot vērā, ka Pašvaldība, pārņemot valstij piederošo Zemesgabalu savā īpašumā, to izmantos administratīvās teritorijas labiekārtošanai un sanitārās tīrības uzlabošanai, proti, Zemesgabals būs pieejams ikvienam interesentam un tas netiks izmantots saimnieciskās darbības veikšanai, nododot valstij piederošo Zemesgabalu Pašvaldības īpašumā, nav jāpiemēro komercdarbības atbalsta nosacījumi.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Finanšu ministrija, Pašvaldība un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldība un Pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts neskar valsts budžetu. Pašvaldībai radīsies izdevumi, reģistrējot Nekustamo īpašumu uz sava vārda, kā arī nodrošinot Nekustamā īpašuma uzturēšanu. Minētie izdevumi tiks segti no Pašvaldības budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Pašvaldība un VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Peimane 25600849

[ilvija.peimane@vni.lv](mailto:ilvija.peimane@vni.lv)

Deņisova 25600849

mara.denisova@vni.lv